# בית גמליאל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
בית גמליאל

בית גמליאל, מושב עובדים של "הפועל המזרחי", שנוסד בשנת 1949. בתחילה נקרא "יבנה ב'", אך לאחר מכן שונה שמו, על שם רבן גמליאל דיבנה, נשיא הסנהדרין ביבנה אחרי חורבן בית שני, שקבור בעיר יבנה הסמוכה. שוכן בין הערים רחובות ויבנה. חובקים אותו נחל שורק ויובלו, נחל גמליאל. המושב משתייך למועצה האזורית חבל יבנה.

המושב הוקם על ידי משפחות עולים יוצאי אירופה ששרדו את השואה. המתיישבים הראשונים עלו מרומניה, הונגריה וצ'כיה. מספר משפחות הגיעו מצפון אפריקה, אלג'יר ומטוניס.

תושבי המושב חיים לאור תפיסת "תורה ועבודה": השמירה על אורח חיים דתי-לאומי, יחד עם עבודת האדמה ואהבת ארץ ישראל.

המושב מנה 93 משפחות שהתפרנסו מענפי חקלאות שונים: רפת, ירקות ,גדולי שדות, לול, ומטעים.

במשך השנים הצטרפו למושב משפחות של מתיישבים חדשים שלא עסקו בחקלאות. כיום, רק מיעוט קטן מהחברים עוד מתפרנס מחקלאות. מרבית התושבים עוסקים במקצועות חופשיים מחוץ למושב ונהנים מאיכות חיים גבוהה.

בתחילת שנות ה-90 קלט המושב גל מתיישבים חדש במסגרת תוכנית ההרחבה הראשונה. בסוף שנות התשעים, במסגרת תוכנית ההרחבה לבני המושב ולתושבי חוץ, הוכפל מספר תושבי המושב והגיע לכ-230 משפחות.

במושב ספרייה ציבורית ("ספריית הילדה"), מגרש כדורסל/קט-רגל מקורה, סניף בני עקיבא ושלושה בתי כנסת פעילים. רב המושב הוא הרב אליהו סלומון, מצאצאי מייסד העיר פתח תקווה, יואל משה סלומון. ילדי המושב מתחנכים בבתי ספר הממוקמים ביישובי הסביבה.

## [עריכה] קישורים חיצוניים

- בית גמליאל, באתר המועצה האזורית חבל יבנה

מקור: http://he.wikipedia.org../../../%D7%91/%D7%99/%D7%AA/%D7%91%D7%99%D7%AA_%D7%92%D7%9E%D7%9C%D7%99%D7%90%D7%9C.html

קטגוריות: יישובים בישראל | מושבים | יישובים דתיים בישראל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש